title: Αρδεύση πρασίνου με υγρά απόβλητα
titleType: AlternativeTitle
Creators: name: Τζαβέλα, Ευφροσύνη
Publisher: name: University of Thessaly
Year: 2005
Subjects: subject: ΑΡΔΕΥΣΗ
subject: ΥΓΡΑ ΑΠΟΒΛΗΤΑ -- ΔΙΑΧΕΙΡΙΣΗ

description: Τα επεξεργασμένα υγρά αστικά απόβλητα, όταν αποφεύγεται η διάθεσή τους σε υδάτινους αποδέκτες, μπορούν να αξιοποιηθούν με διάφορους τρόπους. Σημαντικότεροι αυτών είναι η άρδευση γεωργικών και αστικών εκτάσεων με οικονομικά και περιβαλλοντικά οφέλη, ο εμπλουτισμός των υπόγειων υδροφορέων και η χρήση αυτών στη βιομηχανία. . Οι γεωργικές εκτάσεις , τα γήπεδα του γκολφ, οι εθνικές οδοί, τα πάρκα και οι παιδικές χαρές είναι μεταξύ των πιο απαιτητικών χρηστών λόγω των μεγάλων περιοχών που απαιτούν για άρδευση. Η επαναχρησιμοποίηση υγρών αστικών αποβλήτων είναι μια πιθανή λύση που εφαρμόζεται, ειδικά στη γεωργία καθώς και για άρδευση τοπίων. Ο σκοπός της παρούσας εργασίας ήταν να ερευνηθούν τα αποτελέσματα της άρδευσης με επεξεργασμένα υγρά αστικά απόβλητα μέσω της μεθόδου με Υπόγεια Στάγδην Άρδευση στα χαρακτηριστικά αύξησης χορτοτάπητα και 3 ειδών κωνοφόρων καλλωπιστικών, να ανιχνευθούν οποιεσδήποτε αλλαγές στις εδαφολογικές ιδιότητες και συνεπώς να αξιολογηθεί η εξοικονόμηση νερού από τη χρήση υγρών αστικών αποβλήτων έναντι της χρήσης του καθαρού νερού. Το πείραμα πραγματοποιήθηκε στο αγρόκτημα του πανεπιστημίου Θεσσαλίας. Ο πειραματικός τομέας, χωρίστηκε σε 4 μέρη. Τα δύο από αυτά ποτίστηκαν μόνο με το καθαρό νερό από τη γεώτρηση του αγροκτήματος. Τα άλλα δύο ποτίστηκαν εναλλάξ με τα απόβλητα , που παρέχονταν από τις εγκαταστάσεις επεξεργασίας της πόλης του Βόλου και με το καθαρό νερό. Κάθε άρδευση με τα απόβλητα ακολουθήθηκε από δύο εφαρμογές άρδευσης με το καθαρό νερό, λόγω της ελαφριάς αυξανόμενης αλατότητας που υπήρξε στο λύμα και την αυξανόμενη συγκέντρωση των ιόντων του χλωρίου. Οι παρατηρήσεις των παραμέτρων αύξησης περιέλαβαν τις μετρήσεις του ύψους του χορτοτάπητα, της χλωροφύλλης και της παραγωγής βιομάζας σε κανονικά χρονικά διαστήματα. Τα χαρακτηριστικά που μετρήθηκαν στα κωνοφόρα ήταν: ύψος φυτού, διάμετρος φυτοκόμης, διάμετρος του κυρίου βλαστού σε απόσταση 10cm από το έδαφος, χλωροφύλλη με εκχύλιση. Τα πειραματικά αποτελέσματα αποκάλυψαν ότι η μεταχείριση με υγρά αστικά απόβλητα υπερέβη του καθαρού νερού στα χαρακτηριστικά αύξησης του χορτοτάπητα, όμως καμία στατιστικά σημαντική διαφορά δεν παρατηρήθηκε μεταξύ των δύο μεταχειρίσεων. Επίσης, από την εδαφολογική ανάλυση που διεξήχθη στη μεταχείριση του λύματος, δεν καταγράφηκε οποιαδήποτε συγκέντρωση τοξικών στοιχείων. Η μέτρηση των χαρακτηριστικών των κωνοφόρων έδειξε ότι η μεταχείριση με λύμα είχε καλύτερα αποτελέσματα από τη μεταχείριση με καθαρό νερό. Μόνο όμως η μέτρηση του ύψους του είδους Juniperus έδωσε στατιστικά σημαντική διαφορά (ρ= 0.016) Όσον αφορά στην κατανάλωση ύδατος, η χρήση υγρών αστικών αποβλήτων οδήγησε σε μια εξοικονόμηση 35,88% του καθαρού νερού στον χλοοτάπητα και σε 34,87 % στα κωνοφόρα. Το κεφάλαιο 1 περιλαμβάνει γενικά στοιχεία για τον χλοοτάπητα και κυρίως για τη συντήρησή του και την άρδευση. Το κεφάλαιο 2 περιλαμβάνει στοιχεία για τα τρία είδη κωνοφόρων. Στο κεφάλαιο 3 αναφέρονται τα χαρακτηριστικά και η σύσταση των αποβλήτων, καθώς επίσης και τα στάδια επεξεργασίας των αποβλήτων, η καταλληλότητα αυτών για άρδευση και οι υγειονομικοί κίνδυνοι που πιθανόν να υπάρχουν. Στο κεφάλαιο 4 γίνεται περιγραφή της Υπόγειας Στάγδην Άρδευσης. Στο κεφάλαιο 5 περιγράφονται τα Υλικά και οι Μέθοδοι που χρησιμοποιήθηκαν στην παρούσα μεταπτυχιακή διατριβή. Αναλύονται τα υλικά άρδευσης, το εξατμισίμετρο , η μέτρηση της εδαφικής υγρασίας, οι υπολογισμοί δόσης , εύρους και διάρκειας άρδευσης, η άρδευση με υγρά απόβλητα, οι μέθοδοι προσδιορισμού των χαρακτηριστικών του χλοοτάπητα και των κωνοφόρων, τα μετεωρολογικά δεδομένα, τα εδαφολογικά χαρακτηριστικά των πειραματικών τεμαχίων και η στατιστική ανάλυση των αποτελεσμάτων. Στο κεφάλαιο 6 παρουσιάζονται τα αποτελέσματα του πειράματος. Δίνονται τα κλιματικά δεδομένα, η εξατμισοδιαπνοή, τα αποτελέσματα προσδιορισμού των χαρακτηριστικών του χλοοτάπητα και των κωνοφόρων, η εδαφολογική ανάλυση του πειραματικού αγρού, η μέτρηση της εδαφικής υγρασίας με τη μέθοδο T.D.R., και οι δόσεις άρδευσης. Τέλος, στο κεφάλαιο 7 δίνονται τα Συμπεράσματα και ακολουθεί η Βιβλιογραφία και το Παράρτημα I όπου παρουσιάζονται οι πίνακες της στατιστικής επεξεργασίας.